CELEX: C2007/140/19
Language: mt
Date: 2007-06-23 00:00:00
Title: Kawża C-172/07: Talba għal deċiżjoni preliminari mressqa mill-Verwaltungsgerichts des Saarlandes (Il-Ġermanja) fit- 30 ta' Marzu 2007 — Apothekerin Helga Neumann-Seiwert vs Saarland, Ministerium für Justiz, Gesundheit und Soziales, Intervenjenti: DocMorris N.V

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/11
            
         Talba għal deċiżjoni preliminari mressqa mill-Verwaltungsgerichts des Saarlandes (Il-Ġermanja) fit-30 ta' Marzu 2007 — Apothekerin Helga Neumann-Seiwert vs Saarland, Ministerium für Justiz, Gesundheit und Soziales, Intervenjenti: DocMorris N.V
   (Kawża C-172/07)
   (2007/C 140/19)
   Lingwa tal-kawża: Il-Ġermaniż
   Qorti tar-rinviju
   Verwaltungsgerichts des Saarlandes.
   Partijiet fil-kawża prinċipali
   
      Rikorrenti: Apothekerin Helga Neumann-Seiwert
   
      Konvenuti: Saarland, Ministerium für Justiz, Gesundheit und Soziales
   
      Intervenjenti: DocMorris N.V.
   Domandi preliminari
   
               1)
            
            
               Id-dispożizzjonijiet dwar il-libertà ta' stabbiliment għall-kumpanniji ta' kapital (Artikoli 43 KE u 48 KE) għandhom jiġu interpretati fis-sens li jipprekludu r-regola li skondha spiżjar biss jista' jkun proprjetarju ta' spiżerija, kif tirriżulta mis-subparagrafi (1) sa (4) u (7) tal-paragrafu (1) ta' l-Artikolu 2, mill-ewwel sentenza ta' l-Artikolu 7 u mill-ewwel sentenza ta' l-Artikolu 8 tal-Liġi fuq l-ispiżeriji (fil-qosor l-“ApoG”), fil-verżjoni tal-15 ta' Ottubru 1980 (BGBl. I, paġina 1993), emendata l-aħħar darba permezz ta' l-Artikolu 37 tar-Regolament tal-31 ta' Ottubru 2006 (BGBl. I, paġna 2407)?
            
         
               2)
            
            
               Fil-każ ta' risposta affermattiva għall-ewwel domanda, awtorità nazzjonali hija awtorizzata u obbligata, abbażi tad-dritt Komunitarju, b'referenza partikolari għall-Artikolu 10 KE u għall-prinċipju ta' l-effettività tad-dritt Komunitarju, li ma tapplikax id-dispożizzjonijiet nazzjonali li hija tikkunsidra li jmorru kontra d-dritt Komunitarju anki meta mhuwiex każ ta' ksur manifest tad-dritt Komunitarju u l-Qorti tal-Ġustizzja tal-Komunitajiet Ewropej għadha ma kkonstatatx li d-dispożizzjonijiet nazzjonali in kwistjoni huma inkompatibbli mad-dritt Komunitarju?